|  |  |
| --- | --- |
| **ΕΝΙΑΙΟΣ   ΣΥΛΛΟΓΟΣ   ΕΡΓΑΖΟΜΕΝΩΝ Ψ.Ν.Α**  **Διεύθυνση** **Λεωφόρος Αθηνών 374 (**[**Χάρτης**](http://www.psyhat.gr/contact/map)**) Χαϊδάρι, Αθήνα Τ.Κ. 12462 τηλ. 213 2054152**  <http://sylogosdafni.blogspot.gr/>  Email:sylogosdafni@gmail.com | Κοινοποίηση:  Γρ. Διοικησης  Γρ. Διοικήτριας 2ης ΥΠΕ  Γρ. Υπουργού Υγείας - κο Ξανθό Ανδρέα  Γρ. Αναπληρωτή Υπουργού Υγείας - κο Πολάκη Παύλο  Γρ. ΓΓ Επιθεώρησης Εργασίας (Αγησιλάου 10, Τ.Κ. 104 37, Αθήνα)  Γρ. Εισαγγελίας κατά της Διαφθοράς |

Χαϊδάρι, 25/07/2017

Αρ. Πρωτ 30

**ΔΕΛΤΙΟ ΤΥΠΟΥ – ΚΑΤΑΓΓΕΛΙΑ**

Οι εταιρείες παροχής υπηρεσιών στα Νοσοκομεία φαίνεται ότι εγκαινιάζουν μια νέα τακτική οικονομικής εκμετάλλευσης των εργαζομένων τους και την απόκτηση επιπλέον οικονομικού οφέλους για τους ιδιοκτήτες τους.

Το Σωματείο Εργαζομένων έχει δεχτεί σωρεία καταγγελιών των καθαριστριών του Νοσοκομείου μας στων οποίων τους τραπεζικούς λογαριασμούς πιστώνονται **800€** από το Ιδιωτικό Συνεργείο Καθαρισμού. Η εταιρεία προφασίζετε **΄΄ΤΕΧΝΙΚΟ ΛΑΘΟΣ΄΄** και μάλιστα απαιτεί από τους εργαζόμενους να τα επιστρέψουν με την μορφή μετρητών και **με την συνοδεία υπαλλήλων της** είτε στα ΑΤΜ είτε στα κατά τόπους τραπεζικά υποκαταστήματα της Εθνικής Τράπεζας.

Επειδή:

* Υπάρχει αντικειμενική αδυναμία των καθαριστριών να εναντιωθούν στις πρωτοφανείς ενέργειες της εργοδοσίας τους υπό την απειλή της απόλυσης
* Η τακτική αυτή μπορεί να θεωρηθεί ως διακίνηση **«μαύρου χρήματος»**
* Συνεχίζεται η εκμετάλλευση των εργαζομένων του Ιδιωτικού συνεργείου που για χρόνια αντιμετωπίζουν συνθήκες εργασιακού μεσαίωνα
* Η Σύμβαση με αριθμ. 48.10 έχει **λήξει** από τις 22/10/2014 και ανανεώνεται συνεχώς με απευθείας αναθέσεις μέχρι και σήμερα.

**Το Σωματείο εργαζομένων καλεί την Διοίκηση του Νοσοκομείου, την 2η ΥΠΕ, το Υπουργείο Υγείας και τα αρμόδια Υπουργεία, την επιθεώρηση εργασίας, το ΙΚΑ και τους λοιπούς αρμόδιους φορείς να διερευνήσουν :**

* Αν τηρούνται οι διατάξεις της εργατικής νομοθεσίας, δηλαδή η καταβολή των νομίμων αποδοχών οι οποίες σε καμία περίπτωση δεν μπορεί να είναι κατώτερες των προβλεπομένων από την οικεία ΣΣΕ.
* Τι αφορούν τα 800€ που κατατέθηκαν στους λογαριασμούς των καθαριστριών και είναι άμεσα απαιτητά από την εταιρεία;
* Οι 6 ώρες Χ 26 ημέρες εργασίας, **δηλαδή 11,5€ την ημέρα**, ή τα 300€ μηνιαίως που λαμβάνουν οι καθαρίστριες, είναι τα νόμιμα σύμφωνα με την Συλλογική Σύμβαση Εργασίας(ΣΣΕ);

**ΑΠΑΙΤΟΥΜΕ:**

* **Την ΑΜΕΣΗ ΕΚΔΙΩΞΗ ΤΩΝ ΕΡΓΟΛΑΒΩΝ ΚΑΙ ΤΩΝ ΙΔΙΩΤΙΚΩΝ ΣΥΝΕΡΓΕΙΩΝ ΑΠΟ ΤΑ ΔΗΜΟΣΙΑ ΝΟΣΟΚΟΜΕΙΑ**
* **ΑΜΕΣΕΣ ΠΡΟΣΛΗΨΕΙΣ ΜΟΝΙΜΟΥ ΠΡΟΣΩΠΙΚΟΥ ΣΤΗΝ ΚΑΘΑΡΙΟΤΗΤΑ & ΣΕ ΟΛΟΥΣ ΤΟΥΣ ΚΛΑΔΟΥΣ**

**Για το Δ.Σ.**

**Ο Πρόεδρος Ο Αν. Γραμματέας**

**Ν. ΠΑΝΑΓΟΥΛΗΣ Γ. ΖΑΪΡΗΣ**